Zhantas/Cleaned-Kyrgyz_Wikipedia huggingface dataset:
Шайа Лабаф

Шайа Саид Лабаф (I / ʃaɪ.ə ləbʌf /; 1986-жылдын 11-июнунда туулган) - америкалык актер жана кинорежиссер. Ал Дисней каналы аркылуу көрсөтүлгөн "Стивенстер үй бүлөсү" (англ. Even Stevens) сериалында Луис Стивенстин ролун ойноп, 2001-жылы "Жаш актер" (англ. Young Artist Award) сыйлыгына көрсөтүлгөн жана 2003-жылы "Күндүзгү Эмми" сыйлыгын алган Актердун тасмадагы дебюту Луиса Сейкердин «Аң» деген романынын негизинде тартылган "Кенч" (англ. Holes, 2003) тасмасындагы ролдон башталган. 2004-жылы, ал "Жек көрүүнү сүйүү"(англ. Let's Love Hate) кыска метраждуу тасмасында алгачкы жолу режиссер болгон. Тасмага америкалык репчилер Кейж менен Кид Кадини чакырган. 

2007-жылы актер жакшы киреше алып келген "Паранойя" ( англ.Disturbia) жана "Толкунду карма" ( англ. Surf's Up) деген тасмаларда ойногон. Ошол эле жылы режиссер Майкл Бэйдин "Трансформерлер" (англ. Transformers) деген илимий-фантастикалык тасмасына Сэм Уитвикинин ролуна чакырылган. Ар түрдүү талаш-тартыш жараткан пикирлерге карабастан "Трансформерлер" (англ. Transformers) прокаттагы 2007-жылдын эң кирешелүү тасмасы болгон. Шайа Саид Лабаф "Трансформерлер" тасмасынин уландысы "Трансформерлер: Өч алуу" (англ. Transformers: Revenge of the Fallen, 2009) жана "Трансформерлер: Айдын караңгы жагы (англ. Transformers: Dark of the Moon, 2011) деген тасмаларда тартылган, экөө тең прокатта жакшы киреше алып келген. 2008-жылы, "Индиана Жонс жана хрустал баштуу падышачылык" (англ. Indiana Jones and the Kingdom of the Crystal Skull) тасмасынын төртүнчү бөлүмүндө Генри Уильямс / Генри Жонс Үчүнчүнүн ролун аткарган. Анын башка тасмалары- "Уолл-стрит: Акча уктабайт" (англ. Wall Street: Money Never Sleeps, 2010) жана "Мыйзам бузгандар" (англ. Lawless, 2012), "Сен жүргөн топ" (The Company You Keep, 2012), "Нимфоманка"(англ. Nymphomaniac, 2013) жана "Каар" (англ. Fury, 2014). 2014-жылдан тартып Шайа Лабаф, Настя Ренкке жана Люк Тернер менен бирге искусство боюнча долбоорлордо эмгектенип келген.

 Өмүр таржымалы 

 Жеке жашоосу 
2018-жылдын сентябрында жубайлар ажырашып, ажырашууга арыз бергени жарыяланды. Бирок, 2022-жылдын февралында Готтун биринчи баласына кош бойлуу экени кабарланган. Алардын 2022-жылдын мартында төрөлгөн кызы бар.

 Тартылган тасмалары 

 Булактар 

Категория:Кино жылдыздары
Эми Адамс

Эми Лу Адамс (1974-жылдын 20-августунда туулган) - америкалык актриса жана ырчы. Тайм журналы актрисаны 2014-жылы "Дүйнөдөгү эң таасирдүү 100 адам" тизмесине кошкон жана ал азыркы учурдагы кирешеси эң көп актрисалардын катарын толуктайт. Э. Адамс эки жолу "Алтын глобус" сыйлыгына татыктуу болгон жана беш жолу "Оскар" сыйлыгына жана Британия кино жана телекөрсөтүү академиясынын сыйлыгына алты жолу көрсөтүлгөн.

Адамс ар түрдүү ресторандардын сахнасында ойноп, чыгармачылыгына чыйыр салган, андан кийин "Жаман сулуу" (англ. Drop Dead Gorgeous, 1999) тасмасына тартылып кинодогу тушоосу кесилген. Актриса Лос-Анджелеске көчүп баргандан кийин, ар кандай бюджети аз тасмаларга чакырылып турган. Актриса 2002-жылы Стивен Спилбергдин "Мени кармай алсаң карма" (англ. Catch Me If You Can) деген детектив трагикомедиясында роль ойногон. Адамска ийгилик жылмайган тасма 2005-жылы тартылган "Июнь коңузу" (англ. Junebug) болду. Бул фильмде жаш кош бойлуу аялдын образын ачып бергендиги үчүн "Экинчи пландагы эң мыкты актриса" номинациясында "Оскар" сыйлыгына көрсөтүлгөн. 2007-жылы алгылыктуу пайда алып келген Уолт Дисней компаниясынын "Башы айланган кыз (башы тегеретилген кыз)" (англ. Enchanted) музыкалык тасмасында кан-бийкенин ролун аткарган. 

Адамс "Күмөн" (англ. Doubt, 2008), "Балбан" (англ. The Fighter, 2010), "Устат" (англ. The Master, 2012) тасмаларында экинчи пландагы ролдорго тартылган. Актриса "Болот адам" (англ. Man of Steel) тасмасынде кабарчы Лоис Лейндин образын чагылдырган. Дэвид Оуэн Расселл тарткан "Америкалыкча афера" (англ. American Hustle) тасмасындагы ролу үчүн "Алтын глобус" сыйлыгына татыктуу болуп, "Эң мыкты актриса" номинациясында "Оскар" сыйлыгына көрсөтүлгөн. Ал экинчи жолу "Алтын глобус" сыйлыгын "Маргарет Кин" (англ. Big Eyes, 2014) көркөм тасмасынде сүрөтчү Маргарет Киндин ролу үчүн алган. 2016-жылы "Бэтмен Суперменге каршы: Адилеттүүлүк таңында" (англ. Batman v Superman: Dawn of Justice) тасмасында Лоистин ролун кайра аткарган. "Түнкү жаныбарлар" (англ. Nocturnal Animals) жана "Келүү" (англ. Arrival ) тасмаларында башкы ролдордун образы менен көпчүлүктүн эсинде калган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Брэдли Купер

Бредли Чарльз Купер (1975-жылдын 5-январында туулган) - америкалык актер жана продюсер. Ал үч жылы катары менен дүйнөдөгү эң кирешелүү актерлордун бири катары таанылган жана Оскар” сыйлыгына, “Алтын глобус” сыйлыгына, Британия кино жана телекөрсөтүү академиясынын сыйлыгына көрсөтүлгөн. Forbes журналы аны “Эң таанымал 100 инсан” тизмесине эки жолу кошкон, ал эми Time журналынын 2015-жылдагы “Дүйнөнүн эң таасирдүү 100 адамы” тизмесине дагы кирген.

Актер 2000-жылы Нү-Йорктогу актердук драмалык студияга тапшырган. Анын актердук чыгармачылыгы 1999-жылы “Чоң шаардагы секс” (англ. Sex and the City) сериалына эпизоддук ролдо катышуудан башталган. Анын биринчи тасмалык дебюту “Америкадагы ысык жай” ( англ.Wet Hot American Summer) тасмасы болгон. “Каймана ат” (англ. Alias, 2001-2006) телевизиондук тасмасынде Уилл Типпиндин ролу менен таанылган. Ошондой эле “Үйлөнүү тойдогу күтүлбөгөн коноктор” (англ. Wedding Crashers, 2005) тасмасындагы эпизоддук ролу дагы ага ийгилик алып келген. Аны 2011-2013-жылдары экиге бөлүнүп көрсөтүлгөн “Баш жазуу” (англ. The Hangover, 2009) комедиясындагы ролу аны атактуу кылган. 

Актердун “Чексиздик” (англ. Limitless, 2011) тасмасындеги аракетчил жазуучунун ролу жана “Карагай түбүндөгү жай” (англ. The Place Beyond the Pines, 2012) тасмасындеги жаңыдан жумушка орношкон полиция кызматкеринин ролу кино сынчыларынын мактоосуна арзыган. Актер “Күмүш мукабалуу китеп” ( англ. Silver Linings Playbook, 2012), “Америка аферасы” ( англ.American Hustle, 2013), and “Америкалык снайпер” ( American Sniper, 2014) тасмаларында ийгиликтерге жетишкен. Бул тасмалардагы ролдору үчүн эки жолу “ Эң мыкты актер” номинациясына, бир жолу “Экинчи пландагы эң мыкты актер” жана бир жолу “Эң мыкты фильм” номинацияларында “Оскар” сыйлыгына көрсөтүлгөн. Бредли Купер “Оскар” сыйлыгын үч жыл катары менен алган онунчу актер болгон. 2014-жылы Бродвей театрынын сахнасында “Пил- адам”(англ. The Elephant Man) пьесасында Жозеф Мерриктин ролун ойноп, “Эң мыкты актер” номинациясында "Тони" сыйлыгына татыктуу болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жулия Робертс

thumb

Жулия Фиона Робертс (28-октябрында туулган 1967-жыл) – америкалык актриса жана продюсер. Актрисага "Сулуу кыз" (англ. Pretty Woman, 1990) романтикалык тасмасы дүйнөлүк атактуулукка жеткирип, эл аралык прокатта аталган тасма $464 миллион доллар киреше тапкан. Ал үч жолу "Алтын глобус" сыйлыгын утуп алган (сегиз номинациянын арасынан) жана "Оскар" сыйлыгына төрт жолу талапкер болгон. "Эрин Брокович" (англ. Erin Brockovich, 2000) биографиялык тасмасындагы ролу үчүн актриса "Эң мыкты актриса" номинациясында "Оскар" сыйлыгын алган.

Актриса катышкан "Сыйкырдуу пицца" (англ. Mystic Pizza, 1988), "Магнолия" (англ. Steel Magnolias, 1989), "Душман менен бирге" (англ. Sleeping with the Enemy, 1991), "Капитан Крюк" (англ. Hook, 1991), "Дөө-шаалар тууралуу иш" (англ. The Pelican Brief, 1993), "Менин эң жакын досумдун тою" (англ. My Best Friend's Wedding, 1997), "Сыр" (англ. Conspiracy Theory, 1997), "Ноттиң Хилл" (англ. Notting Hill, 1999), "Тойдон качкан колукту" (англ. Runaway Bride, 1999), "Оушендин он бир досу" (англ. Ocean's Eleven, 2001),"Мона Лизанын жылмаюсу" (англ. Mona Lisa Smile, 2003), "Оушендин он эки досу" (англ. Ocean's Twelve, 2004), " Чарли Уилсондун согушу" (англ. Charlie Wilson's War, 2007), "Сүйүшкөндөр күнү" (англ. Valentine's Day, 2010),Же-ич, сыйын жана сүй" (англ. Eat Pray Love, 2010), "Күзгү" (англ. Mirror Mirror, 2012) жана "Акча жиндиси" (англ. Money Monster, 2016) тасмалары $2.7 миллиарддан ашык киреше алып келип, анын прокаттагы эң кирешелүү актриса болгондугун айгинеледи Ал HBO каналында көрсөтүлүп турган "Жөнөкөй жүрөк" (англ. The Normal Heart, 2014) телесериалындагы ролу үчүн "Телесериалдагы экинчи пландагы эң мыкты актриса" номинациясында праймтаймдык "Эмми" сыйлыгын алган.

Ж. Робертс 1990-жылдарда жана 2000-жылдардын башында дүйнө жүзү боюнча акысы (гонорары) эң кымбат турган актриса катары таанылган 1990-жылдагы "Сулуу кыз" (англ. Pretty Woman) тасмасы үчүн актриса $300,000 акы алган. "Мона Лизанын жылмаюсу" (англ. Mona Lisa Smile, 2003) тасмасындагы ролу үчүн $25 миллион киреше тапкан. 2007 -жылга карата Ж. Роберстин таза кирешеси 140 миллион АКШ долларын түзгөн.. People журналы "Дүйнөдөгү эң сулуу айым" тизмесине актрисаны беш ирет кошкон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Категория:Туулгандар 1967-жылы
Мел Гибсон

Мел Колм-Килле Жерард Гибсон (1956-жылы 3-мартта туулган) - америкалык актер жана режиссер. Ал Нү-Йорктогу Пикскилл шаарында туулуп, 12 жашка чыкканда ата-энеси менен бирге Австралиянын Сидней шаарына көчүп кеткен. 

М. Гибсон "Өлтүрүүчү курал" (англ. Lethal Weapon) уруш тасмасында Мартин Риггстин жана "Акылынан адашкан Макс" (англ. Mad Max) аттуу үч бөлүмдөн турган уруш тасмасында Макс Рокатанскинин ролу менен белгилүү болгон актер. 

М. Гибсон Сиднейдеги театралдык искусство боюнча улуттук институтта окуган. 1980- жылдарда ал "Icon Entertainment" кино компаниясын негиздеген, көз карандысыз режиссер Атом Ягояндын пикиринде бул компания -"кино студия системасынын алтернативасы" болгон. Режиссер Питер Уир актерду "Галлиполи"(англ. Gallipoli, 1981) деген биринчи дүйнөлүк согушту чагылдарган тасмада башкы ролго чакырган. М. Гибсон ушул тасмадагы ролу үчүн Австралия киноинститунун сыйлыгын "Эң мыкты актер" номинациясын жеңип алган. Бул фильмде М. Гибсон дасыккан чебер актер катары элдин сынынан өтүп, абройго ээ болгон.

М. Гибсон "Эр жүрөк" (англ. Braveheart, 1995) тасмасынин сценарийин жазып, койгон жана баш каарманды аткарган. Бул тасмадагы ийгилиги үчүн "Алтын глобус" сыйлыгын, "Эң мыкты фильм" жана "Эң мыкты актер" номинацияларында "Оскар" сыйлыгын жеңип алган. 2004-жылы кирешелүү жана бир топ талаш-тартыштарды жараткан "Христостун арзуусу" (англ. The Passion of the Christ) деген тасмада режиссер жана продюсер болгон. Ал 2006-жылы сюжети 16-кылымдагы Америкада орун алган "Кыямат" (англ. Apocalypto, 2006) тасмасыне режиссер болгон жана аталган тасма үчүн дагы киносынчылардын мактоосуна арзыган. 10 жылдык тыныгуудан кийин, М. Гибсон көрүүчүлөрдүн сүймөнчүлүгүнө ээ болуп, кирешелүү алып келген "Абийирдин үстөмдүгү" (англ. Hacksaw Ridge, 2016) тасмасын тарткан. Бул фильм "Оскар" сыйлыгын "Эң мыкты үн " жана "Эң мыкты монтаж" номинациясында уткан жана М. Гибсон "Эң мыкты режиссер" номинациясына экинчи жолу талапкер болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Марк Руффало

Марк Алан Руффало (1967-жылы 22-ноябрда туулган) - америкалык актер, филантроп, коомдук ишмер жана кино продюсер. Актердун чыгармачылыгына CBS каналында көрсөтүлгөн "Жайкы үй" (англ. Summer Playhouse, 1989) сериалында эпизоддук ролу аркылуу чыйыр салынган. 1996-жылы тартылган "Булар биздин жаштар" (англ. This Is Our Youth) тасмасынде ойноп АКШнын "Эркин дух" киносыйлыгына талапкер болгон. Андан кийин М. Руффало "Он үчтөн отузга карай" (англ.13 Going on 30, 2004), "Таза акылдын түбөлүк жаркырашы (англ. Eternal Sunshine of the Spotless Mind, 2004), "Зодиак" (англ.Жылдыз, 2007), жана "Сени өлтүрбөгөн нерсе" (англ. What Doesn't Kill You, 2008) тасмаларында ойногон. 2010-жылы, ал "Балдар аман-эсен" (англ. The Kids Are All Right) жана "Жабык арал" (англ. Shutter Island) тасмаларында катышкан. "Балдар аман-эсен" (англ. The Kids Are All Right) тасмасындагы ролу үчүн АКШ киноактерлор Гильдиясынын (коомунун), Британия кино жана телекөрсөтүү академиясынын номинацияларына жана "Оскар" сыйлыгынын "Экинчи пландагы эң мыкты актер" номинациясына көрсөтүлгөн. Актер "Сен азыр мени көрүп турасың" (англ. Now You See Me, Now You See Me) деген детективдик триллердин биринчи жана экинчи бөлүмдөрүндө ФБРдын агенти Дилан Родстун ролун ойногон. 

М. Руффалого Marvel Comics компаниясы тарткан "Өч алуучулар" (англ. The Avengers, 2012) жана "Өч алуучулар: Альтрон доору" (англ. Avengers: Age of Ultron, 2015) тасмаларындагы Халк деген каармандын ролу дүйнөлүк атак алып келген . 2014-жылы актер "Жөнөкөй жүрөк" (англ. The Normal Heart) аттуу телевизиондук тасмасынде роль жаратып жана продюсер катары катышкан, ушул ролу үчүн праймтаймдык "Эмми" сыйлыгынын "Эң мыкты телевизиондук фильм" деген номинацияга талапкер болсо, АКШ киноактерлор Гильдиясы (коомунун) сыйлыгынын "Мини сериалдагы же телевизиондук фильмдеги эң мыкты актер" номинациясына татыктуу болгон. Ошол эле жылы "Түлкү уулагандар" (англ. Foxcatcher) тасмасында Дейв Шулцтун ролун жаратып, "Алтын глобус" сыйлыгына жана "Оскар" сыйлыгынын "Экинчи пландагы эң мыкты актер" номинациясына көрсөтүлгөн. 2015-жылы, ал Алтын глобус" сыйлыгынын " Көркөм фильмдеги эң мыкты актер" номинациясына "Ак аюу" (англ. Infinitely Polar Bear) тасмасындагы ролу үчүн көрсөтүлгөн. "Көңүл чордонунда" (англ. Spotlight) тасмасындагы ролу үчүн Британия кино жана телекөрсөтүү академиясынын жана "Оскар" сыйлыгынын номинацияларына талапкер болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Скарлетт Йоханссон

thumb|right|Скарлетт Йохансон
Скарлетт Йохансон (/ dʒoʊhænsən /; 1984-жылы 22-ноябрда туулган) - америкалык актриса, модель жана ырчы. Ал "Норт" (англ. North, 1994) фэнтези тасмасында ойноп, чыгармачылык тушоосу кесилген. Андан кийин "Мэнни жана Ло" (англ. Manny & Lo, 1996) тасмасына тартылган. Анын "Саяпкер" (англ. The Horse Whisperer, 1998) жана "Арбактар дүйнөсү" (англ. Ghost World, 2001) тасмасындагы ролу менен таанымал болгон. Актриса чондордун ролун ойноого бел байлап, "Бермет көздүү сөйкө тагынган кыз" (англ. Girl with a Pearl Earring, 2003) жана "Котормодогу кыйынчылыктар" (англ. Lost in Translation, 2003)тасмаларында ойногон. Ушул ролу үчүн Британия кино жана телекөрсөтүү академиясынын сыйлыгын "Башкы ролдогу эң мыкты актриса" номинациясында алган.

Анын кийинки тасмаларына "Сүйүү ыры" (англ. A Love Song for Bobby Long, 2004), "Матч-пойнт" (англ. Match Point, 2005), "Арал" (англ. The Island, 2005), "Кара Орхидея" (англ. The Black Dahlia (2006), "Аброй" (англ. The Prestige, 2006), "Болейн тукумунан дагы бир кыз "(англ. The Other Boleyn Girl, 2008), "Вики Кристина Барселона" (англ. Vicky Cristina Barcelona, 2008),(Үйлөнүүгө шашылбай тур" (англ. He's Just Not That Into You, 2009), "Дон Жуан" (англ. Don Jon, 2013), "Ал кыз" (англ. Her, 2013), "Менин ордумда болуп көр" (англ. Under the Skin (2013), "Лүси" (англ. Lucy, 2014), "Жуңгли китеби" (англ. The Jungle Book, 2016) жана "Зоот кийген арбак" (англ. Ghost in the Shell, 2017) кирет. 2008-жылдан баштап С. Йохансон Marvel Comicsтарткан тасмада Каралуу жесир аялдын ролун ойногон.1] "Көпүрөдөн караганда" (англ. A View from the Bridge) чыгармасындагы ролу үчүн "Пьесадагы эң мыкты оюн көрсөткөн актриса" номинациясында Тони сыйлыгын алган. Ырчы катары С. Йохансон "Башымди ийем" (англ. I Lay My Head (2008) жана "Ажарашуу/таштоо" (англ. Break Up (2009) деген эки ыр альбомун чыгарган чыгарган.

С. Йохансон Голливуддагы азыркы секс-символдордун (жагымдуу айымдардын) бири катары таанымал, жакында эле чыккан тизмеде актрисанын аты дүйнөдөгү эң жагымдуу аялдардын катарында аталган. 2017-жылдын февраль айына карата актриса Түндүк Америкадагы эң кымбат (акысы жогору) актриса катары таанымал, анын тасмаларынан түшкөн киреше$3.6 миллиард долларды түзгөн. 2016-жылы актрисанын кирешеси дагы 1.2. миллиард долларга көбөйгөн жана жылдын эң кымбат актрисасы катары белгиленген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Хэлли Берри

Хэлли Мария Берри (туулгандагы аты Мария Холли Берри; 1966-жылдын 14-августунда туулган) — америкалык актриса. Анын "Желмогуздар майрамы" (англ. Monster's Ball, 2001) тасмасындагы оюну жогору бааланып, 2002-жылы "Эң мыкты актриса" номинациясында "Оскар" сыйлыгын алган. 2017-жылга карата Х. Берри "Оскар" сыйлыгынын "Эң мыкты актриса" номинациясы уткан жалгыз "африка" тектүү актриса болуп саналат. 

Х. Берри 2000-жылдарда Голливуддагы эң кирешелүү актрисалардын катарын толуктап турчу жана көптөгөн тасмаларда тартылган. Ал Revlon компаниясынын жүзү катары, продукцияларын жарнамалап келет. Актриса болгонго чейин ал модель эле , бир нече сулуулук конкурстарына катышып "АКШ сулуусу" конкурсунда вице- мисс болгон. Ал эми 1986-жылы болуп өткөн "Дүйнө сулуусу" конкурсунда 6-орунду багындырган. Анын жылдызы жанган ролу Эдди Мерфи менен бирге тартылган "Кайтар дүнүйө" (Boomerang, 1992) тасмасына таандык. Андан кийин актриса "Флинтстоу үй-бүлөсү" (1994), "Булворт" (1998) тасмаларында ойногон. "Бул Дороти Денриж" (1999) тасмасындагы ролу үчүн "Эмми" сыйлыгын жана "Алтын глобус" сыйлыгынын "Эң мыкты актриса" номинациясын алган жана башка сыйлыктарга ээ болгон.

Х. Берри "Оскар" сыйлыгына татыктуу фильмден кийин 2000-жылдарда "Шторм (Толкун)" , "Сыр сөз-балык кылыч" (2001), тасмаларында катышкан, "Башка күнү өл" (2002) тасмасында агент Жисинта "жинкс" Жонсондун ролун аткарган. Актриса андан кийин "Белгисиз адамдар 2" (2003) жана "Белгисиз адамдар: акыркы согуш" (2006) тасмаларына тартылган. 2010 -жылы Х. Белли "Булуттуу атлас" ( (2012), "Чакырык" (2013)"Белгисиз адамдар: келечектин өткөн күндөрү" (2014) тасмаларында эмгектенген.

Актриса бейсболчу Дэвид Жастиске жана ырчы Эрик Бенеге турмушка чыгып, ажырышкан. Х. Берринин Габриэль Обриден кызы бар жана Оливье Мартинестен уулу бар.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Категория:Туулгандар 1966-жылы
Том Хэнкс

thumb|Tom Hanks (2009)

Томас Жефри Хэнкс (1956-жылдын 9-июлунда туулган) - америкалык актер жана режиссер. Актер комедия жана мелодрамалардагы ролдору менен белгилүү. Ал "Суу периси" (англ. Splash, 1984), "Чоң" ( англ. Big, 1988), "Тёрнер и Хуч" (англ. Turner & Hooch, 1989), "Алардын бейсбол лигасы" (англ. A League of Their Own, 1992), "Сиэттлдеги уйкусуздук" (англ. Sleepless in Seattle, 1993), "Филадельфия" (англ. Philadelphia, 1993), "Форрест Гамп" (англ. Forrest Gump, 1994),Аполлон 13 (англ. Apollo 13, 1995), "Жоокер Райанды сактоо" (англ. Saving Private Ryan, 1998), "Кат" (англ. You've Got Mail, 1998), "Жашыл миля" (англ. The Green Mile, 1999), "Чыгарылган" (англ. Cast Away, 2000), "Каргыш тийген жол (англ. Road to Perdition, 2002) жана "Да Винчинин коду" (англ. The Da Vinci Code, 2006), тасмаларында роль жараткан, ошондой эле "Полярдык экспресс" (англ. The Polar Express, 2004) жана "Оюнчуктар жомогу" (Toy Story) анимациялык тасмаларында үн коштогон.

АКШ жана Канадалык прокатта Хэнкстин "тасмалары $ 4, 5 млрд каражат топтосо, дүйнө жүзү боюнча $ 9,0 миллиарддан ашуун киреше алып келген, , Түндүк Америкадагы кирешеси эң көп үчүнчү актер катары таанылган. Т. Хэнкске "Алтын глобус" сыйлыгы, "Оскар" сыйлыгынын "Эң мыкты актер" номинациясы "Филадельфия" тасмасындеги ролу үчүн ыйгарылган. Актер "Форрест Гамп" тасмасындагы ролу үчүн "Оскар" сыйлыгын, "Алтын глобус" сыйлыгын, АКШ киноактерлор Гильдиясынын сыйлыгын, People's Choice Award сыйлыгынын "Эң мыкты актер" номинациясында жеңип алган. 2004-жылы, ал Британия кино жана телекөрсөтүү академиясынын "Stanley Kubrick Britannia Award " сыйлыгын алган. 2014-жылы, актерго Кеннеди борборунун сыйлыгы ыйгарылса 2016-жылы, ал ошол кездеги АКШнын президенти Барак Обама тарабынан президенттик "Эркиндик" медалын алды, , ошондой эле Франциянын ардактуу легионунун Орденине дагы татыктуу болгон. 

Т. Хэнкс режиссер Стивен Спилберг менен кызматташып "Жоокер Райанды сактоо" (англ. Saving Private Ryan, 1998), "Күчүң жетсе мени кармап ал" (англ. Catch Me If You Can (2002), "Терминал" (The Terminal, 2004), "Тыңчынын көпүрөсү" (англ. Bridge of Spies) жана "Ок атууда ага-ини" (англ. Band of Brothers, 2001) тасмаларында режиссер, сценарий жазуучусу жана продюсер катары катышып, өзүн көрсөтө алган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жим Керри

Жеймс Үжин "Жим" Керри (/ kæri / 1962-жылы 17-январда туулган) - канадалык-америкалык актер, куудул, сүрөтчү, режиссер жана продюсер. Анын ролдору күчтүү энергияга ээ жана бир аз күлкүлүү.

Ж. Керри 1990-жылы тартылган "Ар түрдүү түстө" (англ. In Living Color) комедиялык телесериалында ар түрдүү ролдордо ойноп таанымал болгон. Актер "Эйс Вентура: Үй жаныбарларын издөө" (англ. Ace Ventura: Pet Detective (1994), "Келесоо жана андан дагы келесоо" (англ. Dumb and Dumber, 1994), "Маска" (англ. The Mask, 1994) жана "Эйс Вентура: Табият чакырат" (англ. Ace Ventura: When Nature Calls, 1995), "Калпычы" (англ. Liar Liar, 1997) тасмаларында башкы ролдорду ойносо, "Түбөлүктүү Бэтмен" (англ. Batman Forever, 1995) тасмасында эпизоддук каармандын образын жараткан. Анын "Труман шоусу" (The Truman Show, 1998) жана "Айдагы адам" (англ. Man on the Moon, 1999) тасмаларындаги эмгеги бааланып, "Эң мыкты актер" номинациясында "Алтын глобус" сыйлыгын багындырган. 

2000-жылдары актердун чыгармачылыгы баралына келип, "Рождествону сүйбөгөн Гринч" (англ. Grinch in How the Grinch Stole Christmas, 2000), "Күч кубаттуу Брюс" (англ. Bruce Almighty, 2003) тасмаларына тартылган "Таза акылдын түбөлүк жаркырашы" (англ. Eternal Sunshine of the Spotless Mind, 2004) романтикалык драмасындагы ролу үчүн "Башкы ролдогу эң мыкты актер" номинациясында Британия кино жана телекөрсөтүү академиясынын сыйлыгына талапкер болгон. "Лемони Сникет: бакыт кушу колдон учканда" (англ. Lemony Snicket's A Series of Unfortunate Events, 2004), "Дик жана Жейн алдамчылар" (англ. Fun with Dick and Jane, 2005) "Ар дайым ооба дегин" (англ. Yes Man, 2008), "Хортон" (англ. Horton Hears a Who, 2008) жана "Жаңы жылдык (Рождестводогу) жомок" (англ. A Christmas Carol, 2009) тасмаларында роль жараткан. 

2010-жылы "Мырза Поппердин пингвиндери" (англ. Mr. Popper's Penguins, 2011) жана " Укмуштуудай Берт Уандерстоун" (англ. The Incredible Burt Wonderstone, 2013) тасмаларында катышкан. 2013-жылы "Зыңк 2" (англ. Kick-Ass 2) тасмасында банданын башчысы Бертолининин ролун аткарган. Аталган тасма жарыкка чыгарына эки ай калганда актер фильмге болгон терс көз карашын билдирген. Ал өзүнүн Твиттер баракчасына "Мен "Сэнди-Хук" мектебиндеги атышуудан бир ай мурда "Зыңк 2 " (англ. (англ. Kick-Ass 2) тасмасына тартылгамын. Бирок азыр чын жүрөгүмдөн мындай зордук-зомбулукту колдобогондугумду билдиремин. Ж.Керри "Келесоо жана андан дагы келесоо 2" (англ. Dumb and Dumber 2, 2014) тасмасында Ллойд Кристмастын кейипкерин ойногон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары